CELEX: 32005R1966
Language: lv
Date: 2005-12-01 00:00:00
Title: Komisijas Regula (EK) Nr. 1966/2005 ( 2005. gada 1. decembris ), ar ko groza Regulu (EEK) Nr. 2061/89 par atsevišķu preču klasifikāciju kombinētajā nomenklatūrā

2.12.2005   
            
            
               LV
            
            
               Eiropas Savienības Oficiālais Vēstnesis
            
            
               L 316/5
            
         KOMISIJAS REGULA (EK) Nr. 1966/2005
   (2005. gada 1. decembris),
   ar ko groza Regulu (EEK) Nr. 2061/89 par atsevišķu preču klasifikāciju kombinētajā nomenklatūrā
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1), un jo īpaši tās 9. pantu,
   tā kā:
   
               (1)
            
            
               Lai nodrošinātu Regulai (EEK) Nr. 2658/87 pievienotās kombinētās nomenklatūras vienādu piemērošanu, jānosaka pasākumi par šīs regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir noteikti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kura pilnīgi vai daļēji pamatojas uz to vai papildina to ar papildu apakšnodaļām un izveidota ar īpašiem Kopienas noteikumiem, lai piemērotu tarifu vai citus pasākumus, kas saistīti ar preču tirdzniecību.
            
         
               (3)
            
            
               Komisijas 1989. gada 7. jūlija Regulā (EEK) Nr. 2061/89 par atsevišķu preču klasifikāciju kombinētajā nomenklatūrā (2) pielikumā aprakstītais 5. izstrādājums ir klasificēts kā pārtikas piedeva, neņemot vērā tā specifiskās terapeitiskās un profilaktiskās īpašības C vitamīna trūkuma ārstēšanā. Tāpēc ir jāgroza šā produkta klasifikācija, kas uzskatāms par medikamentu.
            
         
               (4)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Izstrādājuma Nr. 5 klasifikāciju Regulas (EEK) Nr. 2061/89 pielikumā aizstāj ar šīs regulas pielikumā sniegto klasifikāciju.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2005. gada 1. decembrī
      
         
            Komisijas vārdā —
         
         
            Komisijas loceklis
         
         László KOVÁCS
      
   
   
      (1)  OV L 256, 7.9.1987., 1. lpp. Regulā jaunākie grozījumi izdarīti ar Regulu (EK) Nr. 1719/2005 (OV L 286, 28.10.2005., 1. lpp.).
   
      (2)  OV L 196, 12.7.1989., 5. lpp. Regulā grozījumi izdarīti ar Regulu (EK) Nr. 936/1999 (OV L 117, 5.5.1999., 9. lpp.).
   
      PIELIKUMS
      
                  Apraksts
               
               
                  Klasifikācija
                  (KN kods)
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  
                              5.
                           
                           
                              Preparāts tablešu formā, kas paredzēts, lai novērstu C vitamīna trūkumu, iesaiņots pārdošanai mazumtirdzniecībā, kopā ar instrukciju par devām un sastāvu.
                              Katra 750 mg tablete satur:
                              
                                          —
                                       
                                       
                                          askorbīnskābi: 500 mg,
                                       
                                    
                                          —
                                       
                                       
                                          mežrožu augļu pulveri, celulozi, augu stearīnu, botānisko eļļu daļiņas, magnija stearātu, silīcija dioksīdu un proteīnu saturošu pārtikas glazūru: 250 mg.
                                       
                                    
                        
               
                  3004 50 10
               
               
                  Klasifikācija noteikta, ievērojot kombinētās nomenklatūras interpretācijas 1. un 6. vispārīgo noteikumu, 30. nodaļas 1. papildu piezīmi un KN kodu 3004, 3004 50 un 3004 50 10 aprakstus.
                  Skatīt arī kombinētas nomenklatūras 30. nodaļas vispārīgos skaidrojumus.
                  Attiecībā uz C vitamīna ieteicamo diennakts devu (IDD) (60 mg), katra tablete nepārprotami satur daudz lielāku daudzumu C vitamīna (500 mg).
                  Tādējādi visi 30. nodaļas 1. papildu piezīmes nosacījumi ir izpildīti, un izstrādājums ir klasificējams kā 3004 pozīcijas medikaments.